
Cwestiynau Cyfweliad

 
 
1. Beth yw eich barn chi ar hunan-asesu? 

2. Yw polisiau’r ysgol yn amlinellu pwysigrwydd hunan-asesu? 

3. A yw’n haws i athrawon ei ddefnyddio neu ydi’n creu fwy o waith? 

4. Ydi plant yn asesu eu hunan yn deg ac yn fanwl gywir? 

5. Ydi’n rhoi pwysau ar blant? 

       6. Beth yw rhai strategaethau gwahanol? Sut ydynt yn gweithio? 

 7. Pa mor aml ydych chi’n defnyddio hunan-asesu neu asesu cyfoedion? 

 8. Oes rhai pynciau yn well ar gyfer ei ddefnyddio nag eraill? 

  9. Beth ydych yn credu yw manteision hunan-asesu? 

 10. Beth ydych yn credu yw rhwystrau hunan-asesu? 

 11. Yn eich barn chi, hunan asesu neu asesu cyfoedion sydd mwyaf effeithiol? Pam? 

 12. Beth ydi rhai strategaethau asesu cyfoedion ydych yn ei ddefnyddio? 

      13.Ydi hunan asesu yn helpu athrawon i ddeall y ffordd mae’r plentyn yn           meddwl

     14.Ydych chi’n credu bod effeithiolrwydd hunan-asesu yn dibynnu ar oedran y disgyblion? 
 



Diwrnod Ymchwil Ysgol Nantgaredig
Dirprwy ac Athrawes Blwyddyn 5 a 6

1.Beth yw eich barn chi ar hunan-asesu?

· Os ydych yn gofyn amdano fi’n hunain yn bersonol, byddwn i’n dweud fy mod yn casau hunan asesu. Dwi’n cofio pan roeddwn i’n myfyriwr yn y coleg a ysgrifennu a meddwl ‘sud roeddwn wedi ei wneud?’, ‘fel allwn i ei wneud yn well?’.
· I’r plant mae’n dod yn fwy fel ail natur gan ei bod yn gyfarwydd. Maent yn dechrau hunan asesu yn y meithrin/ derbyn ar ffordd syml. Erbyn maent yn cyrraedd blwyddyn 5 maent yn gyfarwydd o’r syniad o edrych drost ei gwaith a sut i wella ei gwaith, ac ystyried sut maent yn gwneud gyda’r gwaith.

2. Yw polisiau’r ysgol yn amlinellu pwysigrwydd hunan-asesu?

· Nid yw hunan asesu yn ymddangos yn polisi’r ysgol, mae ganddynt  ‘Asesiad ar gyfer dysgu’ sy’n rhedeg drwy’r polisi dysgu.
· Mae hunan asesu ac asesu cyfoedion yn wreiddiol.
· Asesiad ar gyfer dysgu yn bwysig iawn yn yr ysgol.

3. A yw’n haws i athrawon ei ddefnyddio neu ydio’n creu fwy o waith?

· Pan gychwynodd ‘Asesu ar gyfer dysgu’, gan ei fod yn newydd roedd gwaith i’w wneud. Roedd rhaid creu taflenni newydd, meddwl am ffordd o’u osod mas.
· Erbyn nawr, pan rydych yn paratoi gwersi rydych yn meddwl am beth o hunan asesu rydych yn gallu ei ddefnyddio.

4. Ydi plant yn asesu eu hunan yn deg ac yn fanwl gywir?

· Rhaid bod yn ofalus, mae’n dibynu ar y plentyn.
· Falle un rhwystr yw, pryd mae [hunan-asesu] yn cael ei wneud. Yn aml, mae’n cael ei wneud ar ddiwedd y wers, a mae’r plentyn moyn mynd mas i chwarae, y peth diwethaf maent moyn wneud yw gorfod meddwl amdan ‘beth rwyf wedi ei wneud yn fan hyn?’, maent yn dueddol o just lliwio unrhyw beth a moyn mynd mas i chwarae.
· Felly mae rhaid i chi ystyried pryd da chi’n gwneud hunan-asesu. Un o’r ffyrdd rwy’n gwneud hunan asesu yw ei bod yn mynd yn nôl a edrych drost ei gwaith drw edrych ar y Meini Prawf Llwyddiant. Rhaid iddynt weld os ydynt wedi llwyddo, a falle nid yw diwedd y wers yr amser gorau.
· Ffordd arall rydym ni’n gwneud hunan asesu yw defnyddio nôd y wers, a rhaid iddynt liwio mewn sut mae’r wers wedi mynd.
· Cyfeirio at hanes disgybl yn esbonio nid yw’n deall y gwaith a felly dylie fe liwio yn goch, ond nid yw e moyn aros i gael sgwrs felly mae’n ei liwio yn wyrdd. Weithia maent yn rhoi lawr beth rydych chi moyn ei weld. Rhaid i chi fod yn ofalus oherwydd mae rhai plant yn feirniadol iawn o’i hunain. Maent yn gweld popeth yn goch. Falle maent wedi llwyddo. Rhaid sicrhau bod pob plentyn yn llwyddo yn rhywbeth yn y Meini Prawf Llwyddiant. Mae’n syndod pam mor deg mae plant yn gallu hunan asesu. Efallai bod ei gwaith yn gywir, ond nid ydynt yn gyfforddus gyda’r gwaith.

5. Ydi hunan-asesu yn rhoi pwysau ar blant?

· Mae rhai plant yn gallu bod yn sensitif ac yn rhy feirniadol o’i hunain, ond wedyn mae’n dod lawr i sut rydych yn wneud y dasg a fel rydych yn cael y plant i hunan asesu. Ydych chi’n ei wneud mewn modd hwylus iddynt neu ydych yn ei wneud mewn modd sensitif, lle rydych yn sicrhau ei bod yn llwyddo gyda’r pethau sydd ar y Meini Prawf Llwyddiant. 
· Mae’n dibynu ar pryd rydych yn gwneud y hunan asesu, chi’n gallu cael y plant i asesu beth maent yn ei wybod ar y dechre. Mae hwna’n handi achos rydych chi’n ffeindio mas beth mae’r plant yn wybod a hefyd mae’n gwneud i nhw deimlo fel ei bod yn gwybod rhywbeth amdan y thema hyn cyn ein bod yn bwrw mewn a gwneud y thema.

6. Beth yw rhai strategaethau gwahanol? Sut ydynt yn gweithio?

· Nod y dasg neu nod y wers, lle rydym yn gofyn wrth y plant, falle byddaf yn rhannu y nod ar ddechrau y wers neu yn ystod y wers, dibynnu pryd mae’n addas i rannu y nod. Beth ni’n gwneud yn siwr sy’n bwysig hefyd os ni’n rhannu nod y wers, taw sgil i ni’n rhannu. Ar y funud mae’r plant yn ysgrifennu cyfarwyddiadau, felly ysgrifennu cyfarwyddiadau yw nod y dasg. Felly maent yn ysgrifennu cyfarwyddiadau ar greu jeli, a felly rwy’n cadw at y sgil. A hefyd mae llawer o drafodaeth wedi bod am nod y gwersi, oedd nhw dweud os fysa plentyn yn hala 5 munud yn ysgrifennu nod y wers, felly os yw’r plentyn methu ysgrifennu pam gofyn iddynt gan byddent gwario y wers gyfan yn ceisio ysgrifennu y nod yn lle neud y gwaith. Felly ni dal yn rhannu nod y wers/ nod y dasg gyda’r plant, ni dal yn gofyn iddynt os ydynt yn teimlo y byddent yn gallu ei ysgrifennu a nid yw e am gymryd hanner awr iddynt i wneud. Ar diwedd y dasg, ni yn gofyn iddynt i ystyried sut maent yn teimlo maent wedi ei wneud yn y dasg, popeth yn iawn yn wyrdd, ddim wedi deall yn goch, a wedyn wedi lliwio oren gan ei bod moyn ymarfer eto, neu ei bod wedi deall rhai darnau o’r gwaith ond ddim y dasg i gyd. 
· Ni’n cael y plant, dibynu ar y thema, os mae’n thema hanesyddol neu wnaethom thema ‘Cwpan Rygbi’r Byd’ llynedd, lle mae’n thema ni teimlo fel bod y plant yn gallu rhoi gwybod ar y thema cyn cychwyn, drwy ddefnyddio grids ‘KWL’, lle maent yn ysgrifennu beth maent yn gwybod yn barod a wedyn o fana maent yn meddwl am beth hoffent nhw ddysgu, ac wedyn ar ddiwedd y cyfnod neu’r thema neu’r hanner tymor, maent yn mynd nôl at y grid a ygrifennu beth maent wedi dysgu, a gobeithio bod rhywbeth maent wedi dysgu.  Ond hefyd esbonio fel maent wedi dysgu hyn a sut maent wedi mynd ati i ddysgu pethe. Fel o ni’n son gyne rydym yn gofyn wrthynt edrych nôl ar Meini Prawf Llwyddiant y dasg ac ei liwio yn goch, melyn a gwyrdd ar y ffordd maent yn teimlo ei bod wedi wneud. Weithiau rydym yn cael trafodaeth ar sut y dylai y Meini Prawf Llwyddiant weithio, er enghraifft ‘faint o ansoddeiriau y dylai fod yn y darn er mwyn i chi gael ei liwio yn wyrdd?’. Pe byddent yn gweld rhywbeth yn goch yn ei gwaith byddaf yn dweud wrthynt does dim rhaid rhoi eich gwaith mewn nawr, ewch yn nôl a newid pethe. Felly maent yn gallu mynd nôl a edrych ar pethe cyn ei roi i mi, a felly maent wedi hunain asesu. Hefyd gyda’r Meini Prawf Llwyddiant a dod a’r gwahaniaethu mewn, rhaid bod Meini Prawf Llwyddiant gwahanol ar gyfer y plant. Ni’n defnyddio, yn enwedig yn y gwersi Gwyddoniaeth, ar gyfer hunan asesu sut mae profion arbrawf Gwyddoniaeth wedi mynd, rydym yn defnyddio grid PND. Mewn arbrawf Gwyddoniaeth, mae rhaid iddynt osod Meini Prawf Llwyddiant, a wedyn ar ôl cynnal yr arbrawf fel grŵp mae nhw’n dod at ei gilydd ac yn ei ddefnyddioi myfyrio sut mae wedi mynd gyda nhw. Felly, mae rhaid iddynt feddwl am y pethau positif sydd wedi digwydd wrth iddynt wneud y gwaith, y pethau sydd heb fynd rhy arbennig a gan amlaf wedi cwympo mas amdano, a wedyn unrhyw beth diddorol maent wedi dysgu neu unrhyw beth o wneud y arbrawf, unrhyw gwestiynau eraill sydd wedi codi i fynd i edrych arno. A pham maent yn defnyddio hwn i gynnal prawf teg, felly mae rhaid iddynt asesu sut mae hwna wedi mynd gan ystyried a trafod fel grŵp.
· Ni wedi bod yn gwneud sesiynau heriau ble mae’r plant yn fod i weithio’n annibynnol a wedyn mae gwahanol gweithgareddau yn digwydd yr un pryd. Ar ddiwedd y pedwar her mae’n rhaid iddynt asesu a edrych nôl a meddwl beth mae’n nhw wedi dysgu o ran gwybodaeth a pha sgiliau maent wedi llwyddo i ddefnyddio, a hefyd ar ddiwedd her mae rhaid iddynt ystyried pa broblemau mae nhw wedi cael a fel maent wedi dod dros ei anawsterau. Mae rhaid iddynt ei ysgrifennu ar ‘post-it’ ac ei adael i’r grŵp nesaf. Felly pan mae’r grŵp nesaf yn dod mae ganddynt ‘gyngor clyfar’.
· Ni wedi edrych ar ddefnyddio ‘Forms’ a creu holiadur i helpu’r plant, a oedd hwna mwy ar gyfer asesu eu hagwedd nhw.
· Mapiau Cysyniadau- ar ddechrau themau mae nhw’n rhoi lawr beth maent yn wybod am y thema a wedyn erbyn diwedd y thema mynd nôl ati i ychwanegu gwybodaeth arno fe. Mae nhw’n cael help pan ni’n gosod targedau yn ei llyfrau thema, sef ei targedau iaith, a targedau mathemateg yn ei llyfrau mathemateg. Mae’r plant yn gallu cael sgwrs gyda’r athro i weld pwy targedau ni’n gosod yn ei llyfrau. Ni hefyd yn stopio bob hyn a hyn yn ystod y wers i gyfeirio yn nôl at y Meini Prawf Llwyddiant. Weithiau ar ddiwedd darn o waith maent yn edrych drwy darn o waith a ceisio penderfynu pwy oedd ei hoff llinell o’u cerdd a esbonio pam (er enghraifft). Ond beth sy’n bwysig yw eich bod yn defnyddio gwahanol strategaethau o hunan asesu wedyn ei bod ddim yr un peth i’r plant. Ei bod yn cael gwahanol brofiadau a gwahanol ffyrdd o’i neud. 

7.Pa mor aml ydych chi’n defnyddio hunan-asesu neu asesu cyfoedion?
· Mae rhaid i mi chwerthin gyda asesu cyfoedion achos yn aml fy nharged i ar ôl gwers arsylwi rwyf eisiau roi mwy o gyfleoedd i ddefnyddio asesu cyfoedion, dwi’n teinlo efallai dwi’m yn gwneud hynny digon. O ran hunan asesu, mae’n gallu dibynnu, mae’n gallu dibynnu ar yr wythnos, ac yn gallu ar y tasagu rydym yn ei wneud. Chi’n gallu trio cael y plant i hunan asesu yn anffurfiol yn ystod gwers, ond o ran fwy o hunan asesu fwy ffurfiol maent yn lliwio mewn ac yn cyferio at y Meini Prawf Llwyddiant unwaith yr wythnos. Dwy waith yr wythnos hyn, maent yn goro ysgrifennu cyfarwyddiadau yn Saesneg, ac ei tasg nesaf yw edrych ar y Meini Prawf Llwyddiant a gweld os ydynt yn gallu gwella ei gwaith, a hefyd ni’n gwneud graffiau yr wythnos hyn. Os mae’n addas ar gyfer y dasg, neu os mae’n codi yn naturiol mae’n gallu amrywio. O ran yr asesu cyfoedion gan ei fod yn darged, unwaith yr hanner tymor, rwy’n trio rhoi ryw dasg bob hanner tymor. Rwyf yn gweld gyda hunan asesu yn fwy o help i bethe nac i asesu cyfoedion. Mae ganddoch chi’r hunan asesu/ asesu cyfoedion ffurfiol, ac anffurfiol hefyd. Un diwrnod roeddynt yn gwneud darn cerddoriaeth yn defnyddio y llais ac y corff i greu cân cerddoriaeth am noson tân gwyllt. Pan benodd y grŵp oedd y plant eraill yn dweud beth oeddynt yn hoffi, beth oeddynt wedi joio am y darn oeddynt wedi gweld. Mae asesu cyfoedion yn gallu achosi ddrwg-deimlad rhwng y plant, mae wedi digwydd yn y gorffennol...mae’n nhw’n cael cyfle pan rydym yn gwneud aseus cyfoedion pan maent yn lliwio mewn gwaith plentyn arall a wedyn maent yn cael trafod. Os rydym yn gwneud aesu cyfoedion, dwi’n dueddol o trio cadw fe yn fwy ‘grŵp’ yn lle gwaith pâr. A felly nid ydynt yn asesu un plentyn yn unig, dwi’n cofio plentyn un tro, mae yr un peth â hunan asesu, mae rhai plant, yn enwedig rhai â tueddiadau awtistiaeth, dydi nhw ddim yn licio hunan asesu o gwbl. Mae’n nhw’n teimlo ei bod wedi gwneud y gorau maent yn gallu ei wneud, ‘pam mynd nôl i’w wella fe?’. Yn enwedig gyda y rhai sydd â tueddiadau awtistiaeth, dydi nhw ddim yn licio mynd nôl a gwella ei gwaith o gwbl, ac yn bennaf dydi nhw ddim yn hoffi pan mae plentyn arall yn mynegi ei barn am ei gwaith nhw. Roedd un crwt o’r blaen yn gwneud asesu cyfoedion a dyweddodd ei fod ddim yn deall beth oedd y plentyn wedi ei ysgrifennu, ac ddim yn deall ei lawysgrifen ond roedd e wedi lliwio popeth yn wyrdd beth bynnag. Roedd un arall wedi lliwio popeth yn wyrdd gan ei fod yn ‘ffrind iddo’, felly mae pethau bach fel’na yn dod mewn i asesu cyfoedion...sai’n neud e digon aml a hefyd trio ei wneud mewn gwaith grŵp a gwaith pâr yn fwy nac waith unigol. Dwi yn dueddol o ddefnyddio hunan asesu yn fwy nac asesu cyfoedion.
8. Oes rhai pynciau yn well ar gyfer ei ddefnyddio nag eraill?
Pan ddechreuais i mas dechrais gyda pwnc o ni’n gyffyrddus gyda, rhywbeth roeddwn yn gyfarwydd gyda, a dechreuais i hunan asesu gyda iaith. A wedyn hunan asesu gwaith ysgrifennu, fel o ni’n dangos gyda’r gwyddoniaeth mae fe’n ran o lefelau disgwyliadau amdano creu Meini Prawf Llwyddiant wrth wneud arbrawf, felly mae hwna yn rhywle rydych yn dueddol o’i ddefnyddio gan eich bod yn trio bwrw targed lefel cyrhaeddiad. Yn Mathemateg, falle...ni’n neud nod y wers, ni’n cael y plant i hunan asesu drwy ystyried ydi’r ateb yn gwneud synnwyr, a meddwl am ddull arall i ateb y cwestiwn. Chi yn gallu cael yn Mathemateg, Meini Prawf Llwyddiant weddol manwl, fel cerdyn wedi cael ei wneud yn barod, ni ddim yn dueddol o ddefnyddio hunan asesu gyda’r Meini Prawf Llwyddiant yn maths. Pethe fel cerddoriaeth, ar ôl perfformiad mae nhw’n asesu sut mae pethe fel’na wedi mynd. Falle ei fod o fwy debygol nac Iaith a Gwyddoniaeth yw’r rai dwi’n dueddol o pwyso tuag ato yn yr hunan asesu.
9. Beth ydych yn credu yw manteision hunan-asesu?
Llai o farcio i’r athro, achos dwi’n cofio adeg lle roedd rhaid marcio popeth, a fi’n gwybod nawr allwch rannu y dosbarth lan, a bod chi’n marcio un rhan a bod rhan arall yn hunan asesu, ac y gweddill yn asesu cyfoedion eich bod yn gallu ei wneud e fel’na. Mantais arall hunan asesu, yn enwedig os chi wedi rhannu Meini Prawf Llwyddiant gyda’r plant, mae’n gwneud y marcio’n haws, achos mae ganddoch rhywbeth i ffocysu arno, pan i chi’n marcio. Dwi’n cofio’r adeg lle oedd, cyn y pethe hyn, chi just yn marcio popeth. Neu un peth arall gyda’r asesu ar gyfer dysgu daeth mewn oedd chi yn cydnabod y pethe da, pan cychwynais i yn marcio just crosses coch os oedd rhywbeth yn wrong, a just yn pigo ar y pethe wrong falle, lle mae’na bwyslais ar asesu ar gyfer dysgu, lle mae’r plant a chi yn gallu canmol y pethe da. Mae fe’n rhoi cyfrifoldeb i’r plant, gyda’r hunan asesu, mae’n gwneud iddynt nhw feddwl, ond hefyd rhoi cyfrifoldeb ar y plant hefyd ei bod nhw yn edrych ar fel mae’n nhw dysgu,a fel mae’n nhw gwneud. Achos bod hunan asesu yn ran o asesu ar gyfer dysgu, mae fe wedi arafu y broses, ac rhoi camau i’r broses dysgu, eich bod ddim yn rhuthro o un peth i’r llall, fel bod y plant yn cael yr amser i eistedd a ystyried a meddwl sut maent wedi gwneud, a beth sydd rhaid iddyn nhw wneud nesaf, a dod yn nôl i’r cyfrifoldeb am ei dysgu, a beth sydd rhaid i nhw wneud nesaf cyn symud ymlaen.
10. Beth ydych yn credu yw rhwystrau hunan-asesu?
Amser. Fel o ni’n dweud bod hunan asesu wedi arafu y broses, gan ei fod wedi rhoi cam arall i mewn i bethe. Er mwyn gallu gwneud hynny, mae rhaid i chi gael yr amser, nar un peth sydd da chi weithiau mewn ysgol gynraedd yw amser. Fel o ni’n dweud, rhwystr arall yw pryd chi’n gwneud e, os chi moyn gwneud lliwio mewn yn gloi cyn iddynt fynd mas i chwarae, wel nid adeg yna yw’r amser gorau chwaith. Mae rhaid i chi fod yn bwysig ei fod ddim yn dod yn gymigi, sai â un yn fy nosbarth, yn enwedig lan yn blwyddyn 5, mae nhw’n hynach, does dim cymeriadau da fi yn y dosbarth. Fel o ni’n dangos i chi mae fe’n rhywbeth pan i ni’n craffu ar waith ac yn arsylwi gwersi, ni’n edrych mas amdano fe, a mae’n gallu bod yn beryg eich bod mond yn ei neud e er mwyn plesio pwy sy’n edrych ar eich llyfrau chi, a nid yn ei wneud e’n iawn. Dwi wedi ei wneud e fy hunain, achos fy mod i’n ddirpwy ac yn dysgu yn y dosbarth, fi’n cyfadde, fydd plant yn mynd trw ei llyfrau ac yn lliwio mewn pob cylch sydd da nhw, sai hynny’n iawn, ond mae’n edrych yn grêt, ond maent wedi ei wneud pump munud cyn bod y llyfr yn cael ei gasglu mewn. So, mae’n cymryd amser, ni ddim yn gwneud e er mwyn just gwneud e, bod o’n addas ar gyfer y dasg. Eich bod ddim yn defnyddio yr un strategaeth/ gweithgaredd bob tro, mae hwna’n gallu bod yn rhwystr achos mae nhw’n diflasu gyda fe. Felly mae rhaid i chi fynd i chwilio am strategaethau eraill, mae llyfr Llywodraeth Cymru, asesu ar gyfer dysgu a meddwl yn y dosbarth, mae llwyth o strategaethau yn hwna. Os i fi’n goro cael fy arsylwi fi’n mynd nôl at y llyfr yna a edrych trwyddo i atgoffa fy hunan o’r strategaethau sydd yna, falle achos bod cymaint i’w gael chi’n anghofio, neu yn defnyddio yr un rai drwy’r amser. Mae yn dibynu ar y plant, mae cwestiwn yn dod nes mlaen am oedran, aeddfedrwydd a’i agwedd tuag at dysgu, os nad yw’r agwedd yn iawn at ddysgu, mae hwna’n gallu bod yn rwystr tuag at hunan asesu. Yn ymarferol iawn, pensiliau coch, gwyrdd a melyn, yn enwedig yn yr adeg nawr, nid ydynt yn cael rhannu. Da chi’n meddwl ‘lliwia mewn ti fod i hunan asesu’ ond nid oes pensil coch neu gwyrdd gyda nhw, so mae hwna’n gallu bod yn bach o rhwystr os nid ydynt gyda’r pensil lliw sydd ei angen. Chi yn gallu cael taflenni Meini Prawf Llwyddiant ar taflenni hunan asesu wedi ei wneud yn barod a chi’n meddwl; ‘grêt! Mas a nhw, llai o waith a nid oedd rhaid i fi baratoi dim byd neithiwr’, ond wedyn nid yw’r plant yn deall yr eirfa sydd ar y daflen. Mae’n gofyn am adverb a wedyn mae’n nhw gofyn ‘beth yw adverb?’. Mae amseru yr hunan asesu yn gallu bod yn bwysig ac ei bod ddim yn digwydd just cyn maent moyn mynd mas i chwarae. Just amser, mae’n cymryd amser, ac eich bod yn rhoi yr amser iddo fe. 
11. Yn eich barn chi, hunan asesu neu asesu cyfoedion sydd mwyaf effeithiol? Pam?
Hunan asesu, fel o ni’n dweud gyne, yn asesu cyfoedion mae personoliaeth y plentyn yn dod mewn i bethe bach yn fwy, ac mae yn gallu achosi cwympo mas os nad ydynt yn cytuno gyda’r asesu sydd wedi digwydd rhwng y ddau. Felly hunan asesu dwi’n meddwl sydd fwyaf effeithiol, a hefyd pan mae’n dod i asesu cyfoedion, os mae’n yn ffrind neu beidio, chi yn dweud wrtho nhw i beidio meddwl amdano fel ffrind i chi a chi fod i ystyried beth sydd o’ch blaen chi. Mae’n natur dynol, os yw eich ffrind yn eistedd wrth eich ymyl, lliwia fe mewn yn wyrdd yw e yn aml.
12. Beth ydi rhai strategaethau asesu cyfoedion ydych yn ei ddefnyddio?
..Not a lot..fel o ni’n dweud pan wnaethom e yn anffurfiol yn y neuadd oedd nhw’n gwneud darn cerddoriaeth a wedyn ar y diwedd roeddynt yn trafod pwy ran o’r darn cerddoriaeth oeddynt wedi joio mwyaf, pwy ran fyddent moyn dwyn ar gyfer ei cerddoriaeth nhw yn anffurfiol. Ni yn defnyddio fel lliwio mewn sêr i fynd gyda’r Meini Prawf Llwyddiant. So roeddynt yn asesu cyfoedion ‘a yw’r teitl wedi ei tanlinellu’, a wedyn maent yn lliwio y sêr yn wyrdd, coch neu melyn, a bod y ffrind yn rhoi targed. Just taflenni fel yna rydym wedi bod yn defnyddio ar gyfer asesu cyfoedion. 

13. Ydi hunan asesu yn helpu athrawon i ddeall y ffordd mae’r plentyn yn meddwl?
Ydi, achos fel o ni’n dweud gyne mae’n gallu, yn enwedig pan maent yn lliwio mewn nod y dasg, chi yn gallu dod i wybod sut mae’n nhw teimlo o ran deall y dasg. Amser o ni’n meddwl am hwn, dwi’n cofio reit ar y dechre, pan es i ar y cwrs asesu ar gyfer dysgu, o ni arfer cael y plant i asesu yr ymdrech mae’n nhw wedi rhoi mewn, roedd gen i linell o sero i deg ac o ni’n gofyn iddynt nhw farcio ar y llinell. Lle chi’n gweld faint mae’r plentyn yn credu maent wedi rhoi mewn yw gwaith. So mae’n helpu i chi ddeall hynny hefyd. Mae’n codi pethe weithiau, a felly yn arwain chat gyda’r plentyn, os mae yna ddarn o waith rydych chi wedi gweld ei bod wedi ei liwio yn oren, mae’n gyfle i chi gael sgwrs gyda’r plentyn i weld sut maent yn teimlo, a pham ei bod wedi ei liwio y lliw yna, a felly ydi, mae’n helpu o ran hynny. 

14. Ydych chi’n credu bod effeithiolrwydd hunan-asesu yn dibynnu ar oedran y disgyblion?
Sai’n credu o ran hynny, fel o ni’n dweud gyne mae i wneud mwy gyda agwedd y plentyn a aeddfedrwydd y plentyn, o ni’n sharad â un o’r athrawon eraill a dywedais i rhywbeth, a mae hefyd i wneud gyda’r oedran, chi’n addasu tasg hunan asesu ar gyfer oedran y plentyn. Byddwn i ddim yn disgwl i rhywun o’r meithrin fod yn edrych ar Meini Prawf Llwyddiant pan maent yn lliwio mewn lluniau. Felly, mond eich bod chi yn defnyddio tasg sydd yn addas ar gyfer yr oedran a sydd yn berthnasol i’r dasg sy’n cael ei hunan asesu, sai’n credu bod oedran yn dod mewn cymaint a hynny, mae’n fwy i wneud â agwedd y plentyn a os yw’r plentyn yn teimlo’n gyfrifol ac yn fodlon ystyried sut allent nhw wella, neu beth maent wedi ei wneud yn dda. Mae plant yn gweld hynny weithia yn anodd, meddwl beth maent wedi ei wneud yn dda, mae rhai plant fel o ni’n dweud gyne mond yn gweld y pethe sydd ddim wedi troi mas yn dda. Maent yn cael trwbwl ffocysu ar hynny.




Dadansoddiad o Transgript y Cyfweliad
Gan ystyried beth a chafwyd ei ddweud yn ystod y cyfweliad, sylweddolais roedd cysylltiad mewn rhai elfennau a chafwyd ei esbonio. Isod, mae tabl yn dangos rhai dyfyniadau o beth ddyweddodd y cyfranogwr yn ystod y cyfweliad (chwith), ac sut mae’n cysylltu gyda’r cwesitwn (dde).

	Dyfyniad
	Esboniad

	“…fy mod yn casau hunan asesu...”
	Mae’r dyfyniad hyn yn amlwg yn ateb rhan mawr o’r cwestiwn, gan ein bod yn derbyn perspective athrawes ar hunan asesu. Credaf bod y cyfranogwr yn dweud ei barn yn syml ond yn effeithiol.

	“Erbyn maent yn cyrraedd blwyddyn 5 maent yn gyfarwydd o’r syniad o edrych drost ei gwaith a sut i wella ei gwaith...”
	Esboniai y dyfyniad hyn bod oedran a aeddfedrwydd yn chwarae rhan mawr mewn hunan asesu, gan bod plant blwyddyn 5 yn gyfarwydd gyda’r dechneg, mae modd derbyn asesiadau dilys ganddynt.

	“...ffyrdd rwy’n gwneud hunan asesu yw ei bod yn mynd yn nôl a edrych drost ei gwaith drw edrych ar y Meini Prawf Llwyddiant”
	Drwy gydol y cyfweliad caiff Meini Prawf Llwyddiant i gyfeirio at mewn sawl ffordd. Dangosai hyn mai dyma sy’n chwarae rhan mawr yn addysg y plant.

	“Rhaid sicrhau bod pob plentyn yn llwyddo yn rhywbeth yn y Meini Prawf Llwyddiant.”
	Unwaith eto gwelwyd bod Meini Prawf Llwyddiant yn chwarae rhan mawr yn addysg y disgyblion. Gan addasu y Meini Prawf Llwyddiant i lefel y plentyn, mae’n sicrhau fod llwyddiant yn bosib i bob disgybl. 

	“Ydych chi’n ei wneud mewn modd hwylus iddynt neu ydych yn ei wneud mewn modd sensitif, lle rydych yn sicrhau ei bod yn llwyddo gyda’r pethau sydd ar y Meini Prawf Llwyddiant.” 

	Gwelwn batrwm yn dechrau ffurfio erbyn hyn gan ganolbwyntio ar y Meini Prawf Llwyddiant yn unig, mae ei phwysigrwydd yn ymddangos yn hollol glir.

	“Weithiau rydym yn cael trafodaeth ar sut y dylai y Meini Prawf Llwyddiant weithio...”
	Gan drafod y Meini Prawf Llwyddiant gyda’r plant, mae’n gyfle iddynt baratoi ei asesiad a beth maent yn credu y dylai y gwaith ganolbwnytio arno.

	“Ni hefyd yn stopio bob hyn a hyn yn ystod y wers i gyfeirio yn nôl at y Meini Prawf Llwyddiant”
	Wrth fynd nôl a mlaen gyda’r  Meini Prawf Llwyddiant, caiff y plant gyfle i hunan asesu drwy gydol y dasg gan sicrhau ei bod ar y llwybr cywir.

	“edrych ar y Meini Prawf Llwyddiant a gweld os ydynt yn gallu gwella ei gwaith”
	Caiff hyn ei gysylltu gyda’r blwch blaenorol, drwy edrych ar y  Meini Prawf Llwyddiant mae modd iddynt gywiro ei gwaith wrth iddynt fynd yn ei blaen.

	“wedi lliwio popeth yn wyrdd gan ei fod yn ‘ffrind iddo’”
	Caiff hyn ei gysylltu gyda asesu cyfoedion, gan ei gymharu gyda hunan asesu, mae’r dyfyniad yma yn ei wneud yn amlwg fod hunan asesu yn fwy ddilys.

	“os chi wedi rhannu Meini Prawf Llwyddiant gyda’r plant, mae’n gwneud y marcio’n haws, achos mae ganddoch rhywbeth i ffocysu arno, pan i chi’n marcio”
	O ran y dyfyniad hon, y gair “ffocysu” sy’n sefyll allan yn bennaf. Ffocysu ar y  Meini Prawf Llwyddiant mae’r plant drwy gydol y dasg, gan bod angen ei ddilyn er mwyn llwyddo.

	“...os nad yw’r agwedd yn iawn at ddysgu, mae hwna’n gallu bod yn rwystr tuag at hunan asesu.”
	Unwaith eto, cyfeiriai at agwedd y plentyn a sut mae’n effeithio ar hunan asesu, gan nid yw rai plant yn deall ei fod angen ei gymryd o ddifri.

	“Mae’n natur dynol, os yw eich ffrind yn eistedd wrth eich ymyl, lliwia fe mewn yn wyrdd yw e yn aml.”
	Cyfeirir yn nôl at asesu cyfoedion yn y dyfyniad hon, gan esbonio nid oes modd derbyn asesiadau dilys gan bod y plant ddim eisiau brifo teimladau ei gilydd.

	“Ni yn defnyddio fel lliwio mewn sêr i fynd gyda’r Meini Prawf Llwyddiant”
	Dyma enghraifft o dechneg a fyddai’n gweithio er mwyn defnyddio hunan asesu. Dangosai bod sawl modd o’i ddefnyddio, mewn sawl pwnc.

	“Mae’n codi pethe weithiau, a felly yn arwain chat gyda’r plentyn, os mae yna ddarn o waith rydych chi wedi gweld ei bod wedi ei liwio yn oren, mae’n gyfle i chi gael sgwrs gyda’r plentyn i weld sut maent yn teimlo”
	Dyma elfen bositif o ddefnyddio hunan asesu gan ei fod yn ffordd o weld faint o’r gwaith mae’r plentyn wedi ei ddeall.

	“…mae i wneud mwy gyda agwedd y plentyn a aeddfedrwydd y plentyn...”
	Esbonwyd fod aeddfedrwydd y plentyn yn chwarae rhan mawr mewn hunan asesu gan ei fod yn profi os yw’r plant o ddifrif am yr asesu.

	“…defnyddio tasg sydd yn addas ar gyfer yr oedran a sydd yn berthnasol i’r dasg sy’n cael ei hunan asesu...”
	[bookmark: _GoBack]Rhaid sicrhau fod unrhyw dasg sy’n cael ei wneud yn addas ar gyfer y flwyddyn ysgol. 

